Document ID: 32006R0785

UREDBA KOMISIJE (ES) št. 785/2006
z dne 23. maja 2006
o spremembi Uredbe Sveta (ES) št. 1210/2003 o nekaterih posebnih omejitvah gospodarskih in finančnih odnosov z Irakom
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1210/2003 z dne 7. julija 2003 o nekaterih posebnih omejitvah gospodarskih in finančnih odnosov z Irakom (1), in zlasti člena 11(b) Uredbe,
ob upoštevanju naslednjega:
(1)
V Prilogi IV k Uredbi (ES) št. 1210/2003 so navedene fizične in pravne osebe, organizacije ali entitete, povezane z režimom nekdanjega predsednika Sadama Huseina, za katere v skladu z navedeno uredbo velja zamrznitev sredstev in gospodarskih virov.
(2)
Dne 12. maja 2006 se je Odbor za sankcije Varnostnega sveta ZN odločil spremeniti seznam, v katerega so vključeni Sadam Husein in drugi visoki uradniki nekdanjega iraškega režima, njihovi neposredni družinski člani in entitete, ki so v njihovi lasti ali pod njihovim nadzorom ali v lasti ali pod nadzorom oseb, ki delujejo v njihovem imenu ali po njihovih navodilih, in za katere velja zamrznitev sredstev in gospodarskih virov. Zato je treba Prilogo IV ustrezno spremeniti.
(3)
V Prilogo III k Uredbi (ES) št. 1210/2003 so vključeni nazivi nekaterih pravnih oseb, organizacij ali entitet, ki so bili dodani z Uredbo Komisije (ES) št. 979/2004 (2). Da bi zagotovili ujemanje s seznamom, ki ga je pripravil Odbor za sankcije Varnostnega sveta ZN, je treba te nazive zdaj uvrstiti v Prilogo IV k Uredbi (ES) št. 1210/2003.
(4)
Da bi se zagotovila učinkovitost ukrepov, predvidenih s to uredbo, mora ta uredba začeti veljati takoj -
SPREJELA NASLEDNJO UREDBO:
Člen 1
1. Priloga III k Uredbi (ES) št. 1210/2003 se spremeni, kakor je določeno v Prilogi I k tej uredbi.
2. Priloga IV k Uredbi (ES) št. 1210/2003 se spremeni, kakor je določeno v Prilogi II k tej uredbi.
Člen 2
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 23. maja 2006

Labels: 18
15
5